CELEX: 
Language: lv
Date: 2018-06-28 00:00:00
Title: KOMISIJAS DELEĢĒTĀ REGULA (ES) …/.. ar ko labo Komisijas Deleģēto regulu (ES) 2016/2374, ar kuru izveido izmetumu plānu dažām bentiskajām zvejniecībām, kas darbojas dienvidrietumu ūdeņos

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Ar Komisijas 2016. gada 12. oktobra Deleģēto regulu (ES) 2016/2374 ir izveidots izmetumu plāns dažām bentiskajām zvejniecībām, kas darbojas dienvidrietumu ūdeņos, un tajā precizēts, kā īstenojams izkraušanas pienākums, kas noteikts Regulas (ES) 1380/2013 15. pantā.
            
            
               2017. gada 2. jūnijā Beļģija, Francija, Nīderlande, Portugāle un Spānija Komisijai iesniedza kopīgo ieteikumu, kurā ierosināts grozīt ar Deleģēto regulu (ES) 2016/2374 noteikto izmetumu plānu. Pamatojoties uz to, tika pieņemta Komisijas 2017. gada 20. septembra Deleģētā regula (ES) 2018/44, ar ko groza Deleģēto regulu (ES) 2016/2374, ar kuru izveido izmetumu plānu dažām bentiskajām zvejniecībām, kas darbojas dienvidrietumu ūdeņos. 
            
            
               Saskaņā ar Regulas (ES) Nr. 1380/2013 18. pantu kopīgo ieteikumu sagatavoja un Komisijai iesniedza attiecīgās dalībvalstis (t. i., Beļģija, Francija, Nīderlande, Portugāle un Spānija, turpmāk “DRŪ dalībvalstis”), kas ir tiešā veidā ieinteresētas attiecīgo zvejniecību pārvaldībā šajā reģionā. 
            
            
               Deleģētās Regulas (ES) 2018/44 pielikumā ir ieviesusies kļūda, kuras labošanai ir izstrādāta šī deleģētā regula.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Kopīgo ieteikumu sagatavoja attiecīgās dalībvalstis, kuras sadarbojās kā reģionāla struktūra, kopīgi darot tehnisko darbu, ko pārraudzīja augsta līmeņa – zivsaimniecības vadītāju – grupa, un ciešā sadarbībā ar ieinteresētajām personām.
            
            
               Kopīgā ieteikuma izstrādes laikā notika apspriešanās ar Dienvidrietumu ūdeņu konsultatīvo padomi par kopīgajā ieteikumā paredzētajiem pasākumiem. 
            
            
               Izmetumu plāns dažām bentiskajām zvejniecībām, kas darbojas dienvidrietumu ūdeņos, nodrošina, ka dalībvalstu ierosinātās zvejniecības saskaņā ar Regulas (ES) 1380/2013 15. pantu pakāpeniski ievēro izkraušanas pienākumu, tādēļ ir svarīgi labot ieviesušos kļūdu, lai panāktu konsekventu izmetumu plānu dažām bentiskajām zvejniecībām, kas darbojas dienvidrietumu ūdeņos.
            
            
               3.DELEĢĒTĀ AKTA JURIDISKIE ASPEKTI
            
            
               Ierosināto pasākumu kopsavilkums
            
            
               Galvenais juridiskais pasākums ir tādu pasākumu pieņemšana, kas atvieglo izkraušanas pienākuma izpildi.
            
            
               Regulā ir norādītas sugas un zvejniecības, kurām būtu piemērojami īpaši pasākumi.
            
            
               Juridiskais pamats
            
            
               Regulas (ES) Nr. 1380/2013 15. panta 6. punkts un 18. panta 1. un 3. punkts.
            
            
               Subsidiaritātes princips
            
            
               Priekšlikums ir Eiropas Savienības ekskluzīvā kompetencē.
            
            
               Proporcionalitātes princips
            
         
         
            
               Priekšlikums ietilpst to deleģēto pilnvaru tvērumā, kas Komisijai piešķirtas ar Regulas (ES) Nr. 1380/2013 15. panta 6. punktu, un paredz vienīgi tādus pasākumus, kas ir vajadzīgi, lai sasniegtu šo pilnvaru piešķiršanas mērķi.
            
            
               Juridisko instrumentu izvēle
            
            
               Ierosinātais juridiskais instruments: Komisijas deleģētā regula.
            
            
               Citi instrumenti nebūtu piemēroti šāda iemesla dēļ: Komisijai ir piešķirtas pilnvaras pieņemt izmetumu plānu, izmantojot deleģētos aktus. Dalībvalstis, kas ir tiešā veidā ieinteresētas attiecīgo zvejniecību pārvaldībā, ir iesniegušas kopīgu ieteikumu. Pasākumi, kas paredzēti kopīgajā ieteikumā un iekļauti šajā priekšlikumā, ir pamatoti ar labāko pieejamo zinātnisko ieteikumu un atbilst visām attiecīgajām prasībām, kuras noteiktas Regulas (ES) Nr. 1380/2013 18. panta 5. punktā.
            
            
               KOMISIJAS DELEĢĒTĀ REGULA (ES) …/..
            
            
               (28.6.2018),
            
            
               ar ko labo Komisijas Deleģēto regulu (ES) 2016/2374, ar kuru izveido izmetumu plānu dažām bentiskajām zvejniecībām, kas darbojas dienvidrietumu ūdeņos
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK
                  1
               , un jo īpaši tās 15. panta 6. punktu un 18. panta 1. un 3. punktu,
            
            
               tā kā:
            
            
               (1)Regulas (ES) Nr. 1380/2013 mērķis ir pakāpeniski izskaust izmetumus visās Savienības zvejniecībās, ieviešot izkraušanas pienākumu tādu sugu nozvejām, uz kurām attiecas nozvejas limiti.
            
            
               (2)Lai īstenotu izkraušanas pienākumu, ar Regulas (ES) Nr. 1380/2013 15. panta 6. punktu Komisija ir pilnvarota, pamatojoties uz kopīgiem ieteikumiem, kurus, apspriežoties ar attiecīgajām konsultatīvajām padomēm, izstrādājušas dalībvalstis, ar deleģētu aktu pieņemt izmetumu plānus.
            
            
               (3)Pamatojoties uz kopīgo ieteikumu, ko 2016. gadā iesniedza Beļģija, Francija, Nīderlande, Portugāle un Spānija (Dienvidrietumu ūdeņu grupa), ar Komisijas Deleģēto regulu (ES) 2016/2374
                  2
                izveidoja izmetumu plānu dažām bentiskajām zvejniecībām, kas darbojas dienvidrietumu ūdeņos.
            
            
               (4)2017. gada 2. jūnijā Beļģija, Francija, Nīderlande, Portugāle un Spānija iesniedza jaunu kopīgo ieteikumu, kurā ierosināti vairāki grozījumi izmetumu plānā. Pamatojoties uz to, Komisija pieņēma Deleģēto regulu (ES) 2018/44, ar ko groza Deleģēto regulu (ES) 2016/2374
                  3
               . 
            
            
               (5)2017. gada 26. oktobrī Dienvidrietumu ūdeņu grupa Komisijai paziņoja par teksta kļūdu Deleģētās Regulas (ES) 2018/44 pielikumā attiecībā uz to heka zvejniecību aprakstu, uz kurām attiecas izkraušanas pienākums. Saskaņā ar minētā pielikuma pašreizējo redakciju uz heka zvejniecībām, kas veiktas ICES (Starptautiskā Jūras pētniecības padome) VIIIc un IXa rajonā ar grunts traļiem un zvejas vadiem, attiecas izkraušanas pienākums, ja kopējie heka izkrāvumi 2014./2015. gadā ir vairāk nekā 5 % no visu sugu izkrāvumiem un vairāk nekā piecas tonnas. Šis nosacījums vairs nav piemērojams.
            
            
               (6)Tāpēc ir jālabo Deleģētā regula (ES) 2016/2374, kas grozīta ar Deleģēto regulu (ES) 2018/44.
            
            
               (7)Ņemot vērā to, ka teksta kļūda Deleģētās regulas (ES) 2016/2374 pielikumā ir ieviesta ar Deleģēto regulu (ES) 2018/44, un lai novērstu jebkādus pārtraukumus un juridisko nenoteiktību izkraušanas pienākuma piemērošanā, šai regulai būtu jāstājas spēkā nākamajā dienā pēc tās publicēšanas un tā būtu ar atpakaļejošu spēku jāpiemēro no Deleģētās regulas (ES) 2018/44 piemērošanas dienas,
            
            
               IR PIEŅĒMUSI ŠO REGULU.
            
            
               1. pants
            
         
         
            
               Deleģētās regulas (ES) 2016/2374 pielikumā tabulas “3. Heka (Merluccius merluccius) zvejniecības” ceturtajā ailē tekstu
            
            
               “Kuģiem jāatbilst šādiem kumulatīviem kritērijiem:
            
            
               (1)1. izmantotā linuma acs izmērs ir 70 mm vai lielāks;
            
            
               (2)2. kopējie heka izkrāvumi 2014./2015. gadā(1) ir vairāk nekā 5 % no visu sugu izkrāvumiem un vairāk nekā 5 tonnas”
            
            
               aizstāj ar šādu tekstu:
            
            
               “Izmantotā linuma acs izmērs ir 70 mm vai lielāks”.
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2018. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
            
               Briselē, 28.6.2018
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        OV L 354, 28.1.2013., 22. lpp. 
               
               
                  
                     (2)
                  
                        Komisijas 2016. gada 12. oktobra Deleģētā regula (ES) 2016/2374, ar kuru izveido izmetumu plānu dažām bentiskajām zvejniecībām, kas darbojas dienvidrietumu ūdeņos (OV L 352, 23.12.2016., 33. lpp.).
               
               
                  
                     (3)
                  
                        Komisijas 2017. gada 20. oktobra Deleģētā regula (ES) 2018/44, ar ko groza Deleģēto regulu (ES) 2016/2374, ar kuru izveido izmetumu plānu dažām bentiskajām zvejniecībām, kas darbojas dienvidrietumu ūdeņos (OV L 7, 12.1.2018., 1. lpp.).